Държавен вестник, бр. 92, 2015 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  92
тите е определена в левове или евро, с описан 
ДДС. Офертите са издадени не по-късно от 
датата на сключване на договора с избрания 
оферент и да се придружават от технически 
спецификации, в необходимите случаи.“
§ 31. В чл. 34 се правят следните изменения 
и допълнения:
1. В ал. 1 след думите „дадена трета страна“ 
се добавя „но не по-късно от 15 юни 2018 г.“, 
а изречение второ се заличава.
2. Алинея 2 се изменя така:
„(2) Периодът за изпълнение на дейностите 
по ал. 1 се разделя на един, два или три пе­
риода, всеки от които приключва на 15 юни 
на съответната година.“
3. Алинея 3 се отменя.
4. В ал. 4 абревиатурата „ИАЛВ“ се заменя 
с „Държавен фонд „Земеделие“.
§ 32. В чл. 35, ал. 2 изречение второ се 
заличава.
§ 33. Създава се чл. 36а:
„Чл. 36а. (1) Максималната стойност на 
един проект на кандидати по чл. 32, ал. 1, т. 1 
не може да надвишава 1 000 000 лв.
(2) Максималната стойност на един проект 
на кандидати по чл. 32, ал. 1, т. 2, 3, 4 и 5 не 
може да надвишава 4 000 000 лв.“
§ 34. Член 37 се изменя така:
„Чл. 37. (1) Изпълнителният директор на 
ДФЗ утвърждава образци на заявление за 
предоставяне на финансова помощ, заявление 
за авансово плащане, заявление за междинно 
плащане, заявление за окончателно плащане, 
промоционален проект и банкова гаранция, 
които се публикуват на интернет страницата 
на ДФЗ. 
(2) Допустими за финансово подпомагане 
по мярката са кандидати, които отговарят на 
изискванията на чл. 4 и 5 от Регламент (ЕО) 
№ 555/2008 на Комисията относно опреде­
ляне на подробни правила за прилагане на 
Регламент (ЕО) № 479/2008 на Съвета относно 
общата организация на пазара на вино по 
отношение на програмите за подпомагане, 
търговията с трети страни, производствения 
потенциал и проверките в лозаро-винарския 
сектор (ОВ L 170/1, 30 юни 2008 г.). 
(3) Кандидатите за финансово подпомагане 
по чл. 32 подават в Държавен фонд „Земеде­
лие“ заявление за предоставяне на финансова 
помощ по образец, утвърден по реда на ал. 1, 
към което се прилагат:
1. промоционален проект (ПП) по образец, 
утвърден по реда на ал. 1;
2. изрично нотариално заверено пълно­
мощно в оригинал, когато документите се 
подават от упълномощено лице;
3. декларация по чл. 4а ЗМСП;
4. удостоверение от Патентното ведомство 
за притежателите на търговски марки;
5. декларация от управителя на еднолич­
ното дружество или копие от решение на 
компетентния орган на юридическото лице 
за участие в конкретния проект и за осигу­
ряване на съфинансиране на не по-малко от 
20 на сто от действителните разходи заедно 
с протокол от заседанието, на което е взето 
решението, за кандидатите по чл. 32, ал. 1;
6. декларация от управителя на еднолич­
ното дружество или копие от решение на 
компетентния орган на юридическото лице за 
участие в конкретния проект и за осигуряване 
на съфинансиране не по-малко от 50 на сто 
от действителните разходи, заедно с протокол 
от заседанието, на което е взето решението, 
за кандидатите по чл. 32, ал. 2;
7. документи за проведени процедури съ­
гласно чл. 33, ал. 1 – 12 и чл. 33а;
8. удостоверение за актуално състояние в 
оригинал или нотариално заверено копие – за 
юридическите лица с нестопанска цел, изда­
дено не по-рано от 3 месеца преди подаването 
на заявлението;
9. най-малко три съпоставими независими 
оферти по чл. 33, ал. 12 в оригинал с цел оп­
ределяне на основателността на предложените 
разходи; цената на офертите следва да бъде 
определена в левове или евро с описан ДДС; 
офертите трябва да са издадени не по-късно от 
датата на сключване на договора с избрания 
оферент и да се придружават от технически 
спецификации, в необходимите случаи; 
10. копие от годишни финансови отчети 
за последните две години;
11. копие от сертификат от контролиращо 
лице, удостоверяващ, че кандидатът е произ­
водител на продукт/и, сертифициран/и като 
биологичeн/и, за кандидатите, прилагащи 
информационни кампании, свързани с режи­
мите на Съюза, отнасящи се до биологичното 
производство;
12. писмени договори с организацията 
изпълнител, избрана по реда на чл. 33, и 
оценяващата организация, избрана по реда на 
чл. 33а, които включват клауза, задължаваща 
организацията изпълнител и оценяващата 
организация да предоставят информация и 
достъп за проверка на всички документи на 
служители от Държавен фонд „Земеделие“, 
Европейската комисия и Европейската сметна 
палата.
(4) Изпълнителната агенция по лозата и 
виното изпраща служебно на Държавен фонд 
„Земеделие“ документ:
1. за продадени количества вино и мъст, 
удостоверяващ дали кандидатът отговаря на 
изискването за приходи от лозаро-винарска 
дейност, които са не по-малко от 50 на сто от 
общите му приходи за предходната година – за 
кандидатите по чл. 32, ал. 1, т. 1;